stanford-oval/wikipedia huggingface dataset:
חיל הים המלכותי הסעודי
נחתים

חיל הים המלכותי הסעודי מחזיק שתי חטיבות ימיות של 10,000 איש המורכבות משלושה גדודים כל אחת. החטיבות משובצות לצי המערבי שמפקדתו בג'דה ולצי המזרחי שמפקדתו בג'ובייל. החטיבות מצוידות ב-500 פגאסו BMR‎ (אנ').
בסיסים

ג'דה (נמל צבאי אל-קאדימה) – בסיס ים סוף שבו שוכן הצי המערבי של חיל הים עבור פריגטות ו-2 ספינות טילים, ספינת מילוי אחת ושולה מוקשים סיור אחד; ממוקם צפונית לתחנת האווירית של בסיס הצי המלך פייסל ומדרום לאזור נמל המכולות.
ג'ובייל – בסיס המפרץ הפרסי הוא ביתו של הצי המזרחי; בסיס קטן יותר הוא ביתן של קורבטות, סירות טילים חדישות וציידות מוקשים שנותרו בספינות.
דמאם (הנמל הצבאי ראס אל-גר) - נמל הבית של המפרץ הפרסי עבור שתי היאכטות המלכותיות של משפחת המלוכה הסעודית.
תקריות

ב-30 בינואר 2017 אל-מדינה הותקפה על ידי מורדים חות'ים באמצעות סירת מתאבד, נהרגו 2 מלחים ופצעו 3 אחרים. התקיפה התרחשה ליד עיר הנמל אל חודיידה, 150 קילומטרים דרומית מערבית לבירת תימן, צנעא.
הערות שוליים

↑  "סדרביה". sdarabia.com. 3 באוגוסט 2017. בארכיון מהמקור ב-3 באוגוסט 2017. אוחזר ב-24 בדצמבר 2019
↑  גריי, מתיו (2014). "משמר אבטחה גלובלי - ערב הסעודית". ABC-CLIO. עמ' 41. ISBN 978-031-338-700-5. הועבר בארכיון מהמקור ב-3 בנובמבר 2018. אוחזר ב-11 בספטמבר 2017
↑  "מופיע סרטון של סירת מתאבדים מתנפלת על פריגטה סעודית". הוושינגטון פוסט. בארכיון מהמקור ב-6 בפברואר 2017
| --- | --- |
בקרת זהויות :  ISNI: 0000 0004 0607 4756
טירספול (כדורגל)

מועדון הכדורגל טירספול (במולדובנית: FC Tiraspol) היה מועדון כדורגל מולדובי, שייצג את העיר טירספול. יריבתה המושבעת של הקבוצה הייתה שריף טירספול, קבוצת כדורגל נוספת מהעיר. הקבוצה שיחקה בליגת העל המולדובית.
היסטוריה

הקבוצה נוסדה בשנת 1992 בשם "קונסטרוקטורול קישינב". לקבוצה אליפות אחת (1997) ו-3 זכיות בגביע המולדובי (1996, 2000, 2013).
הקבוצה החלה את הופעותיה באירופה בעונת 1996/1997 בגביע אירופה למחזיקות גביע. בסיבוב המוקדמות ניצחה את הפועל ראשון לציון ובסיבוב הראשון הקבוצה הפסידה לגלאטסראיי והודחה מהטורניר.
בשנת 2001 עברה הקבוצה לשחק בכפר צ'ובורצ'יו (אנ') שבטרנסיסטריה תחת השם "קונסטרוקטורול צ'ובורצ'יו", שנה לאחר מכן עברה הקבוצה בשנית, הפעם לטירספול, בירת טרנסיסטריה, אז שינתה את שמה ל"פ.צ. טירספול".
בעונת 2014/2015 סיימה הקבוצה במקום ה-4 בליגת העל המולדובנית. ב-26 במאי 2015, עם סיום העונה הסדירה, פורסמה הודעה באתר הקבוצה על פירוקה. בהודעה נכתב כי בהנהלת הקבוצה הוחלט על פרישה מהליגה האירופית ומכל מסגרת כדורגל במולדובה. בהודעה נכתב גם על שחרור השחקנים, המאמנים ואנשי הצוות המקצועי מחוזיהם.
חמזה בן-עלי

חמזה בן עלי (ערבית: حمزة بن عليّ),(985-???) אחד מבין מפיצי הדת הדרוזית בתחילת דרכה.
ביוגרפיה

על פי האמונה הדרוזית, בתקופתו של אלחאכם באמר אללה, הח'ליף השישי של השושלת הפאטמית במצרים,  הופיעו ארבעה מבשרים שונים, כשהשלושה הראשונים ביניהם הכינו את הקרקע להגעתו של המבשר הרביעי, הגדול מכולם, חמזה בן-עלי. כשהיה בן-עלי בן 20 בא לחצרו של אל-חאכם באמר אללה והתקבל מיד על ידי המושל. בשנת 1017 הכריז אל-חאכם באמר אללה על חמזה בן-עלי כאימאם של "דת המווחדון".
בן עלי היה ידוע בכתיבתו הרהוטה, וכתב מכתבים רבים אל קהילות מצרים והמזרח התיכון. במכתבים אלו תיאר את ההתגלות האלוהית (בדמות אל חאכם) וקרא לאנשים רבים לבוא לאמץ ולהצטרף לדת החדשה - דת הדרוזים.
לחמזה בן-עלי מיוחס חיבורם של איגרות 35-5 באיגרות החוכמה, כתב הקודש הדרוזי.
הערות שוליים

↑  מאיר בר-אשר, "איגרות החוכמה", בתוך בתוך מאיר בר-אשר ומאיר חטינה (עורכים), האסלאם: היסטוריה, דת, תרבות, ירושלים: הוצאת ספרים ע"ש י"ל מאגנס, 2017, עמ' 394
| --- | --- |
בקרת זהויות :  GND: 136122620  VIAF: 315941436   WorldCat (עם VIAF): 315941436 
ערך זה הוא קצרמרבנושא אישים. אתם מוזמנים לתרום לוויקיפדיה ו.
חטפית גמדית

| חטפית גמדית |
| --- | --- |
 חטפית גמדית
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: חטפית
מין:: חטפית גמדית
שם מדעי
 Ficedula parva ‏בכשטיין, 1792
תחום תפוצה
 תחום התפוצה של חטפית גמדית   מקייצת   חולפת   חורפת

Ficedula parva
חַטָּפִית גַּמָּדִית (שם מדעי: Ficedula parva) היא ציפור שיר קטנה במשפחת החטפיתיים.
בישראל היא חולפת נדירה, בעיקר בדרום הארץ ומזרחה. נדירה יותר באביב מאשר בסתיו (בעיקר בחודשים נובמבר–דצמבר).
טקסונומיה ואטימולוגיה

שם הסוג Ficedula הוא מלטינית ומתייחס לציפור קטנה אוכלת תאנים (ficus, "תאנה"), שאמור לעבור להתייחס לסבכי שחור-כיפה בחורף. שם המין הספציפי parva גם הוא מלטינית, ומשמעותו "קטן".
חטפית טייגה (Ficedula albicilla, Pallas, 1811) היא מין אסייתי, שנחשבה בעבר תת-מין של חטפית גמדית, ובניגוד אליה גרונה האדום מוקף באפור ושירתה שונה.
תפוצה ובית גידול

היא מתרבה במזרח אירופה וברחבי מרכז אסיה. היא מין נודד, החורף בדרום אסיה. זוהי מזדמנת קבועה במערב אירופה, בניגוד לחטפית לבנת-עורף המתרבה מזרחה יותר ולכן התצפיות בה שם נדירות יותר; שכן כיוון הנדידה שונה.
הן מצויות בעיקר ביערות נשירים, במיוחד ליד מקורות מים. הן בונות קן פתוח בחור עץ או שקע דומה. בתטולה אופיינית 4–7 ביצים. מחקרים על הגעתם באביב לאזורי הקינון בפולין בשנים 1973–2002 מראים שהזכרים חוזרים מוקדם יותר עם עליית הטמפרטורות.
תיאור

החטפית הגמדית קטנה יחסית, אורכה כ-11–12 ס"מ. הזכר בלבוש קיץ בצבעי חום מלמעלה ולבן למטה, עם ראש אפור וגרון כתום. המקור שחור ובעל צורה רחבה אך מחודדת האופיינית לאוכלי חרקים אוויריים. מלבד לכידת חרקים במעוף, מין זה לוכד זחלים בסבך העצים וגם מלקט פירות יער. בסיס נוצות הזנב החיצוניות לבן, ולעיתים קרובות הזנב מועף כלפי מעלה כשהן יושבות ותרות אחרי טרף, שנתפס במעוף או לפעמים מהקרקע. בחורף הן לרוב שקטות יותר, אבל יש להם קריאת "צ'יפ-צ'יפ-צ'ר-ררר" טיפוסי לחטפיות. בעונת החיזור שלהן, השיר מורכב משריקות מלודיות, כמו זו של חטפית שחורת-עורף.
לזכרים שאינם בלבוש חיזור, לנקבות ולצעירים, יש ראשים חומים והם חסרים את הצווארון בגרון, אך ניתן להבדיל אותם בקלות משאר החטפיות בשל גודלם ודפוס הזנב הדומה לזה של סלעיות, עם T כהה הפוך על צידי הזנב הלבנים.
הערות שוליים

↑  חטפית גמדית באתר הרשימה האדומה של IUCN
↑  ערד בן דוד, חטפית גמדית, באתר הצפרות הישראלי
↑  Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 167, 293. ISBN 978-1-4081-2501-4.
↑  Cezary Mitrus; Tim H. Sparks & Piotr Tryjanowski (2005). "First evidence of phenological change in a transcontinental migrant overwintering in the Indian sub-continent: the Red-breasted Flycatcher Ficedula parva" (PDF). Ornis Fennica. 82: 13–19. אורכב מ-המקור (PDF) ב-2007-07-19.
| --- | --- |
בקרת זהויות :  GND: 7732310-5 
חטפית גמדית במדריך קרוסלי
חטפית גמדית נקבה
טריומף טולדו

| --- | --- |

Triumph Toledo, שנת 1973
 מאפיינים כלליים
 יצרן:  טריומף
 שנות ייצור:  1970–1974
 הרכבה:  בריטניה בריטניה
 מודל קודם:  טריומף 1300 
 מודל אחריו:  Triumph Dolomite
 אורך:  3,962 מ"מ
 רוחב:  1,575 מ"מ
 גובה:  1,372 מ"מ
 משקל:  890-850 ק"ג
 בסיס גלגלים:  2,464 מ"מ
 מפרט טכני
 מנוע:  4 צילינדרים, בטור, 1,296 סמ"ק המפיק 43 כ"ס ב-5,300 סל"ד, יחס דחיסה 8.5:1  4 צילינדרים, בטור 1,493 סמ"ק המפיק 65.5 כ"ס, ב-5,500 סל"ד, (מאייד כפול מסוג "SU HS 2")
 הילוכים:  תמסורת ידנית - 4 מהירויות
 מהירות מרבית:  134 קמ"ש (מנוע 1,296 סמ"ק)
 צריכת דלק:  8.5 ליטר ל - 100 ק"מ (מנוע 1,500 סמ"ק)
 מעצב:  Giovanni Michelotti
 
טריומף טולדו (באנגלית: Triumph Toledo) היא מכונית משפחתית מתוצרת יצרנית הרכב הבריטית British Leyland (אנ') אשר יוצרה בין השנים 1970–1976.
יוצרו 119,182 יחידות.
תצורות "טריומף טולדו"

2 דלתות - סדאן
4 דלתות - סדאן
דגמי "טריומף טולדו

טריומף טולדו 1,300 (יוצרו 113,294 יחידות)
טריומף טולדו 1,500 (יוצרו 5,888 יחידות)
תאוצות "טריומף טולדו

בין 0–100 קמ"ש התאוצה היא 17.1 שניות (דגם 1,300)
בין 0–100 קמ"ש התאוצה היא 13.6 שניות (דגם 1,500)
תמונות

"טריומף טולדו", 2 דלתות
"טריומף טולדו", 2 דלתות
"טריומף טולדו", 2 דלתות
"טריומף טולדו", 4 דלתות
"טריומף טולדו", שנת 1972, 4 דלתות
"טריומף טולדו", 4 דלתות
ראו גם

טריומף
טריומף 2000
לקריאה נוספת

"טריומף טולדו" - תמונות
הערות שוליים

↑  "טריומף טולדו", "טריומף דולומיט" corgi-usa.com/forum/triumph-dolomite-1300-1500-toledo
↑  "טריומף טולדו", "טריומף דולומיט" - התפתחות היסטורית aronline.co.uk/cars/triumph/1300-dolomite/the-cats-triumph-1300toledodolomite
↑  טריומף טולדו וטריומף דולומיט classicandperformancecar.com/triumph/dolomite/2251/triumph-toledo-1500tc
טאמוורת'

| --- | --- |

מראה העיר
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 שפה רשמית:  אנגלית
 תאריך ייסוד:  1850
 על שם:  טאמוורת' 
 גובה:  404 מטרים
 אוכלוסייה:  ‏
  ‑ בעיר:  35,415 (10 באוגוסט 2021)
 קואורדינטות:  31°5′0″S 150°55′0″E﻿ / ﻿31.08333°S 150.91667°E﻿ / -31.08333; 150.91667
 אזור זמן:  UTC +10
 http://www.tamworth.nsw.gov.au/asp/index.asp
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןטאמוורת'(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןטאמוורת'(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן טאמוורת'(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן טאמוורת'  he tabBackground:;tabBorder:#aaa;defaultTab:0;
 
טאמוורת' (באנגלית: Tamworth) היא עיר במדינת ניו סאות' ויילס שבאוסטרליה. העיר, השוכנת על גדות נהר פיל (Peel River), היא מרכז אזורי ראשי לאזור ניו אינגלנד. העיר שוכנת באמצע הדרך בין סידני לבין בריזביין, שתי הערים הגדולות ביותר בחוף המזרחי של אוסטרליה. אוכלוסיית העיר מנתה 36,131 תושבים במפקד 2011.
טאמוורת' ידועה בכינוי "העיר הראשונה של האורות" ("First City of Lights") בהיותה היישוב הראשון באוסטרליה שרחובותיו הוארו בתאורה חשמלית ב-1888. כמו כן היא מפורסמת בתור בירת מוזיקת הקאנטרי של אוסטרליה בשל העובדה שהיא מארחת מדי שנה בסוף ינואר את פסטיבל טאמוורת' למוזיקת קאנטרי, השני בגודלו בכל העולם. העיר גם ידועה כבירת הסוסים של אוסטרליה בשל האירועים הרבים בתחום הנערכים בה, הגדולים מסוגם בחצי הכדור הדרומי.
היסטוריה

האירופאי הראשון להגיע לאזור היה ג'ון אוקסלי (John Oxley) שעבר דרך עמק פיל ב-1818 והתרשם ממנו מאוד לטובה. ב-1831 הוקמו באזור התחנות הראשונות לגידול בקר ולגידול צאן ובאותה שנה הוקצה שטח גדול באזור לצרכים חקלאיים. בשנות השלושים של המאה ה-19 החלה העיירה להתפתח על הגדה הדרומית של נהר פיל. ב-1850 הוכרזה העיירה באופן רשמי על הגדה השנייה על בסיס היישוב הקיים. העיירה נעשתה לעיירה ראשית ונקראה טאמוורת' על שם עיר הנושאת את אותו שם השוכנת במחוז סטפורדשיר שבאנגליה, שיוצג באותו זמן בפרלמנט על ידי רוברט פיל שהיה ראש ממשלת בריטניה. העיר שגשגה וב-1878 חוברה לרשת מסילות הברזל. ב-9 בנובמבר 1888 הייתה טאמוורת' לעיר הראשונה בחצי הכדור הדרומי שרחובותיה הוארו בפנסים חשמליים. ב-1946 הוכרזה טאמוורת' כעיר.
ערים תאומות

ניו זילנד גור (אנ'), ניו זילנד
ארצות הברית נאשוויל, טנסי, ארצות הברית
יפן סאנוהה (אנ'), יפן
בריטניה טאמוורת' (אנ'), בריטניה
הרפובליקה העממית של סין רובע צ'אויאנג (אנ'), בייג'ינג, הרפובליקה העממית של סין
ארצות הברית דה-קאלב (אנ'), אילינוי, ארצות הברית
הערות שוליים

↑  טאמוורת' במפקד 2011
1 2  "LIGHTING OF TAMWORTH BY ELECTRICITY.". The Sydney Morning Herald (NSW : 1842 - 1954) (NSW: National Library of Australia). 9 November 1888. p. 8.
1 2  "SMH Travel – Tamworth New South Wales". Sydney Morning Herald.
↑  "Tamworth History". Ashcroft Property.
↑  "Tamworth and Districts Early History". Tamworth Regional Council. p. 15.
↑  "Tamworth". Geographical Names Register (GNR) of NSW. Geographical Names Board of New South Wales. Retrieved 4 August 2013.
| --- | --- |
בקרת זהויות :  NLI: 987007562065105171  LCCN: n80144839  MusicBrainz: 23d51c41-7d68-48ff-ab45-8b2298ba8402  VIAF: 167792951   WorldCat (עם VIAF): 167792951
חמזה יונס

חמזה יונס (ערבית: حمزة يونس; נולד ב-16 באפריל 1986) הוא כדורגלן תוניסאי המשחק בעמדת החלוץ.
קריירה

באוגוסט 2011, יונס חתם באטואל דו סאהל ל-3 שנים. בפברואר 2012, חתם בפטרולול פלוישט לאחר שהמעבר לאסטרה ג'יורג'יו לא צלח. בשנה הראשונה שלו במועדון הבקיע 12 שערים. עונה לאחר מכן זכה עם המועדון בגביע הרומני.
ב-28 בינואר 2014 יונס חתם בבוטב פלובדיב הבולגרית לשלוש שנים תמורת תשלום שלא פורסם. ב-23 בפברואר ערך את הופעת הבכורה שלו במועדון נגד לודוגורץ ראזגרד בו הוא הבקיע פעמיים בתיקו 2-2.
בחודש אוגוסט 2014 חתם בלודוגורץ ראזגרד. כעבור עונה אחת הושאל לטרקטור סאזי. בינואר 2016 הצטרף לקונקורדיה קיאז'נה, אך כעבור זמן קצר הצטרף לסקודה קסנתי.
בקיץ 2017 יונס חתם בארזורומספור ובינואר חתם באל-אהלי. ב-20 ביולי 2018 יונס חתם באריס סלוניקי.
ב-28 במאי 2014, יונס ערך את הופעת הבכורה שלו בנבחרת תוניסיה, בניצחון 0-1 נגד קוריאה הדרומית. הוא השתתף עם הנבחרת בגביע אפריקה לאומות 2015.
תארים

גביע הנשיא התוניסאי: 2009
גביע הקונפדרציה האפריקאי: 2007, 2008
גביע צפון אפריקה למחזיקות: 2009
הגביע הרומני: 2012/2013
הסופר קאפ הבולגרי: 2014
אליפות בולגריה: 2014/2015
חטפית אפורה

| חטפית אפורה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: חטפית מוסקיפה
מין:: חטפית אפורה
שם מדעי
 Muscicapa striata ‏פאלאס, 1764
תחום תפוצה


Cuculus canorus canorus + Muscicapa striata
חטפית אפורה (שם מדעי: Muscicapa striata) היא מין ציפור שיר גדולת גוף ממשפחת החטפיתיים שצבעה אפור ומכאן שמה העברי.
החטפית בעלת תפוצה נרחבת מאוד באסיה אירופה ואפריקה, היא ניזונה בעיקר מחרקים אשר חוטפת במעופה, בישראל היא דוגרת בחורש ובגנים בצפון הארץ ובמרכזה אך בכמויות נמוכות.
השם המדעי ”חוטף הזבובים המפוספס".
משמעות שמה המדעי: Musca – זבוב, capio – לחטוף, striata – פיספוס. באנגלית החטפית מכונה Spotted Flycatcher ובערבית: خاطف الذباب المرقط ח'אטפא (ל)ד'באב אלמורקט.
תיאור המין

חטפית אפורה היא גדולת גוף, ארוכת כנף וזנב ובעלת מקור כבד. צבעה אפור, הגרון, החזה והכיפה בעלי פסים עדינים. החלקים העליונים ללא דגם מודגש. הרגליים קצרות וכהות. הזכר והנקבה דומים במראה.
מידותיה:
אורך גוף: 13.5 - 15 ס"מ. מוטת כנפיים: 24ס"מ. משקל: 17 גרם
פירוש השם המדעי - "לוכדת זבובים מפוספסת".
תפוצה ומגמות אוכלוסין

החטפית אפורה בעלת תפוצה נרחבת מאוד, דוגרת בכל אירופה, בצפון אפריקה, במזרח התיכון ובאסיה מזרחה עד למונגוליה. בחורף נודדת דרומה לאפריקה.
בישראל היא חולפת מצויה בכל חלקי הארץ. דוגרת בחורש ובגנים בצפון הארץ ובמרכזה. למרות שאינה מוגדרת בסכנת הכחדה, היא מתמעטת בישראל .
קינון ודגירה

עונת הקינון מתחילה מאמצע מאי ומסתיימת באמצע אוגוסט. הקן נבנה על ידי שני בני הזוג ולעיתים על ידי הנקבה בלבד. משך בניית הקן הוא 7 ימים. הקן נראה כמו סלסילה מגושמת ורשלנית משורשים, זרדים, ועלים יבשים. הקן מרופד בסיבים צמחיים, בשיער ובצמר. הקן נבנה על מצע ישר ומוצק כשקיר מגן צמוד אליו כגון נקיק סלע, בנין, תיבת קינון וכן במזלגי ענפים על עץ בגובה של 2 -5 מ' וכדומה.
מזון

מזונה העיקרי הוא חרקים מעופפים- זבובים, יתושים ופרפרים. בתקופת הקינון ובעיקר בסתיו ניזונה מגרגרים שונים ומפירות עסיסיים. החטפית לוכדת את החרקים תוך כדי מעוף. היא ממתינה על ענף גבוה בעמידה זקופה ומזנקת מדי פעם לאוויר או אל הקרקע לתפוס חרק. לאחר מכן חוזרת לרוב למקום עמידתה הקודם ומרטטת בכנפיה וזנבה, בדומה לדוחל. כך היא מדגישה את נוכחותה בפני בני מינה. במעופה היא מתמרנת בקלות ויכולה לשנות כיוון באוויר.
הערות שוליים

↑  חטפית אפורה באתר הרשימה האדומה של IUCN
1 2 3  חטפית אפורה, באתר www.yardbirds.org.il
1 2  מגדיר הציפורים של ישראל - חטפית אפורה, באתר פורטל צפרות
| --- | --- |
בקרת זהויות :  NLI: 987007554347005171  GND: 4158092-8
טריומף TR3

| --- | --- |

 מאפיינים כלליים
 יצרן:  Standard Motor Company 
 מודל קודם:  טריומף TR2 
 מודל אחריו:  Triumph TR4 
 אורך:  3,835 מ"מ 
 רוחב:  1,422 מ"מ 
 גובה:  1,270 מ"מ 
 משקל:  955 ק"ג 
 בסיס גלגלים:  2,235 מ"מ 
 מפרט טכני
 מנוע:  מנוע בנזין 
 מהירות מרבית:  169.5 קמ"ש 
 
טריומף  TR3
טריומף  TR3
טריומף  TR3, מבט לתא הנהג
טריומף  TR3
לוגו חברת טריומף על דגם TR3A
טריומף  TR3
טריומף TR3 היא מכונית ספורט - רודסטר, 2 מושבים, שיוצרה על ידי חברת טריומף האנגלית בין השנים 1955–1962. יוצרו 74,800 יחידות.
מחיר היחידה בהשקה היה 950 לירות שטרלינג.
בשנת 1957 שודרג דגם הטריומף TR3 לטריומף TR3A. יוצרו 58,236 יחידות מהדגם. בשנת 1962 שודרג דגם TR3A לדגם טריומף TR3B.
הטריומף TR3 יוצר באנגליה, אוסטרליה, בלגיה ודרום אפריקה.
חברת טריומף

חברת טריומף למכוניות (באנגלית: Triumph Motor Company) היא חברה אנגלית לייצור כלי תחבורה.
החברה נוסדה ב-1885 כאשר זיגפריד בטמן ומוריס שולט הקימו את חברת "בטמן ושות'" ומכרו אופניים בשם "טריומף" ממפעלם בלונדון, שעבר מאוחר יותר לקובנטרי.
גרסאות טריומף TR3

גרסת 2 מושבים- גג בד נפתח.
גרסת 2 מושבים - גג פח קבוע.
טריומף TR3 מפרט טכני ומידות

מנוע קדמי, 4 צילינדרים, 1,991 סמ"ק, המספק 71 כ"ס ו- 100 כ"ס
מנוע 2,138 סמ"ק, משנת 1959
תאוצה 0-97 קמ"ש -  10.8 שניות
מהירות שיא - 169.5 קמ"ש
תמסורת ידנית  4 מהירויות + אוברדרייב
בלמי דיסק קדמיים ותוף אחוריים (משנת 1956)
אורך הרכב - 3,835 מ"מ
רוחב - 1,422 מ"מ
גובה - 1,270 מ"מ
בסיס גלגלים - 2,235 מ"מ
משקל - 955 ק"ג
טריומף TR3 מפרט טכני ומידות > טריומף TR3A

הדגם יוצר משנת 1957
גריל קדמי רחב
בלמי דיסק כסטנדרט
ידיות דלת חיצוניות
טריומף TR3 מפרט טכני ומידות > טריומף TR3B

הדגם יוצר משנת 1962
מנוע  1,991 סמ"ק
מנוע 2,138 סמ"ק
יחס דחיסה 1:9
2 מאיידים
תמסורת ידנית מסונכרנת
משקל - 969 ק"ג
תמונות

מנוע טריומף TR3A שנת 1961
טריומף TR3A שנת 1961, מבט לתוך הרכב
טריומף TR3A שנת 1961 - מבט ללוח הבקרה
טריומף TR3A שנת 1960, גרסת גג קשיח
ראו גם

טריומף (כלי רכב)
טריומף 1300
טריומף הראלד
טריומף רודסטר
טריומף TR2
טריומף TR5
טריומף איטליה
טריומף Stag
טריומף GT6
לקריאה נוספת

טריומף TR3A (2:30 דקות), יו-טיוב
טריומף TR3  (18:46 דקות), יו-טיוב
חיה'לה קאולה

| --- | --- |
דיוקנה של חיה'לה קאולה, כפי שצויר בידי צייר הדיוקנאות יוהאן בפטיסט זלה
דיוקנה של חיה'לה קאולה, כפי שצויר בידי צייר הדיוקנאות יוהאן בפטיסט זלה
 לידה:  1739 האימפריה הרומית הקדושה בוכאו (אנ'), האימפריה הרומית הקדושה 
 פטירה:  18 במרץ 1809 (בגיל 70 בערך) א' בניסן ה'תקס"ט  הכינגן, הוהנצולרן-הכינגן 
 מדינה:   דוכסות וירטמברג
 מקום קבורה:  גרמניה הכינגן, גרמניה
 פעילות בולטת:  יזמית, סוכנת חצר
 השקפה דתית:  יהדות
 בן זוג:  עקיבא אורבך
 
חיה'לה־קרולינה קאולה (בגרמנית: Karoline Kaulla; בכתיב העברי דאז: קוילע; ה'תצ"ט, 1739 – א' בניסן ה'תקס"ט, 18 במרץ 1809) הייתה נדבנית יהודייה, סוכנת החצר של דוכסות וירטמברג והאישה העשירה ביותר בגרמניה בתקופתה.
ביוגרפיה

חיה'לה, ובשמה הגרמני: קרולינה, הייתה הגדולה בין ששת ילדיהם של יצחק רפאל, מנהיג הקהילה היהודית המקומית בכפר בוכאו (Buchau am Federsee), ואשתו רבקה מרגנסבורג. אביה עבד בשירות בית הוהנצולרן-הכינגן. חיה'לה-קרולינה ואחיה למדו יחד כמקובל בקרב המשפחות המתקדמות של המעמד העליון היהודי במאה ה-18, מפי מורה הבית שלהם.
בגיל 18 נישאה לעקיבא אורבך מהכינגן, שהקדיש את כל עתותיו ללימוד תורה ועיון בתלמוד, והניח את האחריות הכלכלית למשפחתם הגדלה במהירות בידי אשתו.
סדרת יוזמות כלכליות שלה, קידמה מאוד את דוכסי וירטמברג מבית וירטמברג שבשירותם עבדה והם גמלו לה על כך במעמד ובממון.
משנת 1790 החלה לשמש ספקית בקנה מידה גדול לצבא המקומי ובשנים ספורות רכשה הון רב, היא קיבלה פטור ממס למגורים בשטוטגרט ולודוויגסבורג.
קאולה נודעה ביופייה ובנדבנותה, היא חילקה כספי צדקה לעניים בלי הבדל דת, ותמכה בקהילה היהודית הקטנה בהכינגן.
פטירתה

חיה'לה נפטרה בא' בניסן ה'תקס"ט, 18 במרץ 1809, ונקברה בבית הקברות היהודי בהכינגן.
על מצבת קברה נחרת:
פ"ט אשה יקרה ברורה גם גועה הושמה

בחכמה ועצה ידה מיד גבר רמה

ביתה פארה בשם שם עולם הנחילה

עתה גועה מתה והלכה לעולמה

הרבתה אבל בני משפחתה ונהי לעניי עמה

על עטרת ראשם כי נפלה אלה מר בכו

ואלה על משענתם כי סר המה נאנחו

בש"ק ר"ח ניסן נפטרה

הק' קויל ב"ה רפאל לפ"ק
הערות שוליים

↑  אפרים משה פינר, מצבות קברות הרבנים ואנשי השם, ברלין תרכ"א, עמ' 101, באתר היברובוקס.
| --- | --- |
בקרת זהויות :  NLI: 987012884755605171  GND: 132530244  ISNI: 0000 0001 1562 8691  LCCN: no2007142258  SNAC: w61q38rp  VIAF: 26858207   WorldCat (עם VIAF): 26858207 
קברה המרשים של חיה'לה קאולה בבית הקברות היהודי בהכינגן
טריומף הראלד

| --- | --- |

 מאפיינים כלליים
 יצרן:  טריומף 
 מודל קודם:  סטנדרד אייט 
 מודל אחריו:  טריומף טולדו 
 אורך:  3,886 מ"מ 
 רוחב:  1,524 מ"מ 
 גובה:  1,321 מ"מ 
 בסיס גלגלים:  2,311 מ"מ 
 מפרט טכני
 מנוע:  מנוע בנזין 
 
טריומף הראלד (באנגלית: Triumph Herald) היא מכונית בריטית שיוצרה בגרסאות שתי דלתות: סדאן, קופה, קבריולה, הצ'בק, סטיישן, וקורייר (מסחרית), הוצגה על ידי סטנדרט-טריומף החברה של קובנטרי בשנת 1959, יוצרה עד שנת 1971. נמכרו כ-500,000 יחידות. בשנת השקתה עלתה בבריטניה כ-700 לירה שטרלינג.
דגמים

הראלד 948, מנוע 948 סמ"ק, הספק 34.5 כ"ס, הדגם הושק ב-1961. הדגם יוצא לאוסטרליה, מלטה, ניו זילנד, ארצות הברית.
הראלד 1200, מנוע 1,147 סמ"ק, הספק 39 כ"ס.
הראלד 1300, מנוע 1,296 סמ"ק
הראלד 12/50, יוצר מהשנים 1963 עד 1967, הספק מנוע 51 כ"ס. בגג סן-רוף.
הראלד 13/60, יוצר מאוקטובר 1967 - 1971, מנוע 1,296 סמ"ק, הספק 61 כ"ס.
טנדר ואן שליח, יוצר מ- 1962–1966.
דגמים > הרכבת הטריומף הראלד בעולם

הודו הודו - מ-1960–1977
אוסטרליה אוסטרליה - יוצר על ידי "תעשיות רכב אוסטרלי" מ- 1966–1959, יוצרו 14,975 יחידות.
איחוד דרום אפריקה דרום אפריקה
אירלנד אירלנד
ניו זילנד ניו זילנד
מלטה מלטה
פרו פרו
דגמים > טריומף הראלד בישראל

הטריומף הראלד שווקה במדינת ישראל על ידי "חברה ישראלית למובילים בע"מ". הקורייר (מסחרית) הראשונה הגיעה לחיפה ביולי 1962. היבואן הזמין ב-1964 33 מסחריות קורייר, עשירית מהיבוא שלו. באוקטובר-נובמבר 1965 יוצרו במלטה 54 יחידות קורייר עבור ישראל. המחיר היה 11,950 ל"י ליחידה.
ב 1970 הושקה בישראל סוסיתא 13/60, במרכב סטיישן, טנדר, וסדאן (כרמל דוכס). בהמשך להסכם בין אוטוקרס (שובינסקי) לבין חברת סטנדרט-טריומף, הסוסיתא 13/60 הורכבה על שלדת טיומף הראלד, והשתמשה במנוע ובגיר של ההראלד 13/60. הקיטים (שלדה, מנוע, גיר, וחלקים נוספים) שסיפקה טריומף, שימשו גם בכל דגמי ההמשך, כולל דגמי הרום כרמל, עד להפסקת הייצור ב 1978.
יש לזכור שבשנים 1967–1973, דגם נוסף של טריומף, הטריומף 1300, הורכבה בארץ על ידי אוטוקרס ביוזמתו של יצחק שובינסקי.
מידות ונתונים טכניים

אורך 3,886 מ"מ
רוחב 1,524 מ"מ
גובה 1,321 מ"מ
בסיס גלגלים 2,311 מ"מ
משקל הראלד 948 - 725 ק"ג
תיבת הילוכים בעלת ארבע מהירויות.
הארלד 948 - תאוצה 0–97 קמ"ש, 31.1 שניות.
עיצוב: ג'ובאני מיקולטי
ראו גם

טריומף (כלי רכב)
טריומף 1300
טריומף TR2
טריומף TR3
טריומף TR5
טריומף טולדו
לקריאה נוספת

כדור, קנת (1973). טריומף הראלד 1969–1971 Autobook (מהדורה שנייה), Autopress. ISBN 0-85147-235-4 .
איך הטריומף הרלד הפכה למכונית ספורט בגרושים?, באתר אנציקלופדיה אאוריקה
פרסומת לטריומף הראלד טריומף הראלד - המכונית לכל תכלית - פורום טכני לרכב - פורום רכב, 13.2.2013
טריומף הראלד 1964 ,(5:01 דקות), יו-טיוב.
טריומף הראלד קופה, (1:44 דקות), יו-טיוב.
טריומף הראלד קבריולה 1968 , (2:55 דקות), יו-טיוב.
ייצור מבחר גרסאות של טריומף הראלד , (3:28 דקות), יו-טיוב.
טריומף הראלד קונברטייביל, מנוע 948, שנת 1960 , (8:21 דקות), יו-טיוב.
טריומף הראלד 13/60, 1969 , (3:51 דקות), יו-טיוב.
טריומף הראלד 13/60 , (3:39 דקות), יו-טיוב.
טריומף הראלד 1968 , (6:48 דקות), יו-טיוב.
טריומף הראלד , (9:01 דקות), יו-טיוב.
טריומף הראלד 13/60, 1968 , (6:59 דקות), יו-טיוב.
טריומף הראלד 18/60, 1969 , (8:41 דקות), יו-טיוב.
טריומף הראלד , (0:50), יו-טיוב.
טריומף הראלד 1200, 1967 , (1:28 דקות), יו-טיוב.
טריומף הראלד , (9:01 דקות), יו-טיוב.
טריומף הראלד , (17:01 דקות), יו-טיוב.
הערות שוליים

↑  הסוסיתא והטריומף של מלטה The Israel Motor Industry
| --- | --- |
בקרת זהויות :  NLI: 987007405759205171  LCCN: sh2017003218  NKC: ph912476 
טריומף הראלד 13/60
טריומף הראלד
טריומף הראלד 1200, שנת 1964
ספידומטר (במיילים) - טריומף הראלד
טריומף הראלד 1200, סטיישין
טריומף הראלד 1200
טריומף הראלד קופה, שנת 1964
טריומף הראלד קונברטייביל
טריומף הראלד הצ'בק
כתובית חברת טריומף על החלק האחורי של הראלד 13/60
סמל חברת טריומף על חזית הראלד 1200, 1963
טאמוטסו יאטו

| --- | --- |

טאמוטסו יאטו, 1970
 לידה:  1928 נישינומיה, יפן 
 פטירה:  1973 (בגיל 45 בערך) 
 לאום:  יפן יפן
 תחום יצירה:  הומוארוטיקה
 הושפע על ידי:  יוקיו מישימה, מרדיס וות'רבי
 יצירות ידועות:  הסמוראי הצעיר, פסטיבל עירום ואוטוקו
 בן זוג:  מרדיס וות'רבי (אנ')
 
טאמוטסו יאטו (ביפנית: 矢 頭 保, אנגלית: Tamotsu Yatō, נולד 1928(?) - מאי 1973) היה צלם יפני ושחקן מזדמן. הוא היה חלוץ הצילום ההומוארוטי היפני ויצירת תמונות איקוניות בשחור-לבן של הזכר היפני. הוא היה משתף פעולה וחבר של הסופר יוקיו מישימה, של מבקר הקולנוע דונלד ריצ'י (אנ'), כמו גם בן זוג רומנטי ארוך טווח של מרדיס וות'רבי (אנ'), המוציא לאור האמריקאי והמתרגם של עבודותיו של יוקיו מישימה לאנגלית.